মুজিববাদ

মুজিববাদ হলো বাংলাদেশের ১ম রাষ্ট্রপতি শেখ মুজিবুর রহমানের চর্চিত ও প্রচারিত রাজনৈতিক দর্শন, চিন্তাধারা ও মূল্যবোধের সমষ্টি। শেখ মুজিবের রাজনৈতিক দর্শনের মূল চারনীতি হলো– জাতীয়তাবাদ, সমাজতন্ত্র, গণতন্ত্র ও ধর্মনিরপেক্ষতা। ১৯৭২ সালে বাংলাদেশের সংবিধান প্রণীত হলে মুজিববাদের চার মূলনীতি, বাংলাদেশ রাষ্ট্রপরিচালনার চার মূলনীতি হিসেবে গৃহীত হয়।  

১৯৭২ সালের ৭ জুন সোহরাওয়ার্দী উদ্যানে তিনি বলেন,

পটভূমি 
উপনিবেশী আমলে ঔপনিবেশিকতাবিরোধী স্বাধীনতা আন্দোলনে অংশগ্রহণের মধ্য দিয়ে গড়ে উঠেছে মুজিবের রাজনৈতিক দর্শন। আবদুল গাফফার চৌধুরীর মতে,  শেখ মুজিব এক সাক্ষাৎকারে বলেন,
মুজিববাদ বলতে শুধু এই চারটি মূলনীতি/স্তম্ভ এর মধ্যে সীমাবদ্ধ নয়, শেখ মুজিবুর রহমানের পুরো রাজনৈতিক জীবনের চিন্তাধারা, দর্শন ও মূল্যবোধ এখানে অন্তর্ভুক্ত।
তাই মুজিববাদের আলোচনায় স্থান পাবে শেখ মুজিবের ঔপনিবেশিকতা ও সাম্রাজ্যবাদের প্রতিপক্ষ হিসেবে বিভিন্ন উপনিবেশে অধিকৃত জাতির মুক্তি আন্দোলনের সাথে একাত্মতা প্রকাশে তার অবস্থান।  মুজিব ছিলেন শান্তিবাদী এবং জোট-নিরপেক্ষ আন্দোলন জড়িত। তার মতাদর্শ বিশ্বশান্তি এবং যুদ্ধবিরোধী অবস্থান সমর্থন করে, যদি না কোনো জাতি আক্রমণের শিকার হয়। 
শেখ মুজিব ছিলেন চরমভাবে ধর্মীয় কুসংস্কার ও ধর্মান্ধ বিরোধী তার লেখা ও রাজনৈতিক কর্মকাণ্ডে তার প্রমাণ পাওয়া যায়। এবং শেখ মুজিব সবসময় ধর্মনিরপেক্ষতাবাদ আন্দোলনে প্রগতিশীলের কাছেও উদাহরণ হিসেবে থাকবে।

মূলনীতিসমূহ 
মুজিববাদের মূলনীতি গুলো হলো:
বাঙালি জাতীয়তাবাদ
গণতন্ত্র
সমাজতন্ত্র
ধর্মনিরপেক্ষতা

জাতীয়তাবাদ 

শেখ মুজিবুর রহমান ভাষাভিত্তিক অন্তর্ভুক্তিমূলক জাতীয়তাবাদে বিশ্বাসী ছিলেন। তিনি মনে করতেন বাংলাদেশের সকল অধিবাসীর পরিচয় বাঙালি ও বাংলাদেশী। তিনি ভেদাভেদে বিশ্বাসী ছিলেন না। বাংলা ভাষা ও বাংলাদেশের সংস্কৃতিকে তিনি বাঙালি জাতীয়তাবাদের প্রথম স্তম্ভ মনে করতেন। 'বাংলা ভাষাকে, বাংলা ভাষার ভিত্তিতে গড়ে ওঠা বাঙালি জাতিকে এবং বাংলার মানুষের আবহমান সাংস্কৃতিক ঐতিহ্যকে দৃঢ় ভিত্তিতে প্রতিষ্ঠা দানই ছিল' মুজিববাদের মূল লক্ষ্য। বঙ্গবন্ধু তার বক্তৃতায় সর্বস্তরে বাংলা চালুর ব্যাপারে তাগিদ দেন এবং পরিভাষার জন্য অপেক্ষা না করে তা তখনই শুরু করার পরামর্শ দেন। তিনি বলেন, তিনি আরও বলেন, ব্যবহারের মধ্যে দিয়েই বাংলা ভাষার উন্নয়ন হবে। কেননা ভাষা সব সময় মুক্ত পরিবেশে বিস্তার লাভ করে। ১৯৭৪ সালের ২৫ সেপ্টেম্বর জাতিসংঘে বাংলায় ভাষণ দিয়ে তিনি বাংলা ভাষার আন্তর্জাতিককরণে ভূমিকা রাখেন। ১৯৭৫ সালের ১২ মার্চ রাষ্ট্রপতি থাকাকালীন শেখ মুজিবুর রহমান অফিসের কাজে বাংলা ভাষা প্রচলনে সরকারি প্রজ্ঞাপন জারি করেন। রাষ্ট্রপতি শেখ মুজিবুর রহমান কর্তৃক জারিকৃত এক আদেশে বলা হয়,

সমাজতন্ত্র 

মুজিববাদের দ্বিতীয় স্তম্ভ সমাজতন্ত্র। তার মতে, বাংলাদেশের সমাজতন্ত্র হবে দেশজ ও গণতান্ত্রিক সমাজতন্ত্র। সমাজতন্ত্র কে সংবিধানে "একটি শোষণমুক্ত সমাজ প্রতিষ্ঠার উপকরণ" হিসেবে বিবেচনা করা হয়েছে। তিনি যে চীন বা রাশিয়ার মতো, লেলিন-মার্কস-অ্যাঙ্গেলস বা মাও সে তুংয়ের মতো সমাজতন্ত্র চান না, সেটিও স্পষ্ট করেছেন। তিনি চেয়েছেন নিজস্ব ভঙ্গিমায় সমাজতন্ত্র, এটিকে তিনি 'শোষিতের গণতন্ত্র' বলে অভিহিত করতেন। গণতন্ত্র ও সমাজতন্ত্রের মিশেলে বৈষম্যহীন যে বাংলাদেশের স্বপ্ন দেখেছেন। কুষ্টিয়ায় একটি বক্তৃতায় তিনি বলেন,  ১৯৭২ সালের ২৪ জানুয়ারি টাঙ্গাইলে তিনি বলেন, তাঁর মতে,  তিনি গণতন্ত্রের মাধ্যমে সমাজতন্ত্র অর্জন  এর একটি ধারণা পোষণ করেন।

গণতন্ত্র 

শেখ মুজিবুর রহমান বলেন, ‘আমরা গণতন্ত্রের বিশ্বাস করি। জনগণকে আমরা গণতান্ত্রিক অধিকার দিয়েই জনগণের মতামতের উপর আমরা বিশ্বাস করি। তিনি "শোষিতের গণতন্ত্র" কথাটির ওপর গুরুত্ব আরোপ করেছিলেন। যাদের নির্বাচন করবে, তারাই সরকার চালাবে। তিনি আরো বলেন,  সরকারি কর্মচারী ও আমলাদের জনগণের সেবক হিসেবে তিনি চিহ্নিত করেন। সামরিক শাসনের বিরোধিতা করে তিনি বলেন,  গণতন্ত্রের মাধ্যমে তিনি সমাজতন্ত্র প্রতিষ্ঠা করতে চেয়েছিলেন। তাই তিনি বলেন,  সংবিধান সম্পর্কে আলোচনা প্রসঙ্গে তিনি বলেন,

ধর্মনিরপেক্ষতা 

মুজিববাদের চতুর্থ আদর্শ ধর্মনিরপেক্ষতা ও অসাম্প্রদায়িকতা। ধর্মনিরপেক্ষতা বলতে রাষ্ট্র এবং ধর্মকে আলাদা রূপে প্রকাশ করাকে বুঝায়। এক্ষেত্রে রাষ্ট্রের কোনো আইন কোনো নির্দিষ্ট ধর্মে নির্ভরশীল থাকে না এটি এমন একটি অবস্থান যাতে ধর্মীয় বিশ্বাস সরকারকে প্রভাবিত করে না । রাষ্ট্র কোনো ধর্মকেই হস্তক্ষেপ কিংবা পক্ষপাত করে না। ধর্মনিরপেক্ষতা মানে ধর্মহীনতা নয়, রাষ্ট্র সকল ধর্মকে সমান সুযোগ ও স্বাধীনতাকে গুরুত্ব দিয়ে থাকে। উগ্রতার মূল তুলে হাজার বছরের বাঙালির সম্প্রীতির বন্ধনে ঐক্যবদ্ধ করা এবং অসাম্প্রদায়িক বাংলাদেশ রাষ্ট্র গঠন করা এটাই মুজিবের দর্শন। ১৯৭০ সালের নির্বাচনের আগে ঘোষিত ইশতেহারে এবং প্রতিটি জনসভায় ধর্ম-বর্ণ নির্বশেষে সম্প্রীতির রাষ্ট্র গড়ার কথা বলেছেন। স্বাধীনতার পর ১৯৭২ সালে বাংলাদেশের সংবিধান প্রণয়ন হলে ধর্মনিরপেক্ষতা কে রাষ্ট্র পরিচালনার মূলনীতি হিসেবে গ্রহণ করা হয়। পরবর্তীতে বাকশাল ঘোষণার সময়েও তিনি একে অন্যতম লক্ষ্য হিসেবে রেখেছিলেন। তার মতে,  তিনি আরো বলেন,

দ্বিতীয় বিপ্লব  
দ্বিতীয় বিপ্লব তত্ত্ব হচ্ছে বাংলাদেশের প্রথম রাষ্ট্রপতি শেখ মুজিবুর রহমান কর্তৃক উপস্থাপিত একটি রাজনৈতিক প্রকল্প। এই প্রকল্পটিতে রাষ্ট্রের তিনটি ভিত্তি কাঠামোর (প্রশাসন, বিচার ও আইনসভা) বেশ কিছু ধারাবাহিক সংস্কারমূলক কার্যক্রম অন্তর্ভুক্ত ছিল। এই সংস্কারগুলো সংবিধানের চতুর্থ সংশোধনীর মাধ্যমে জারি করা হয়েছিল। বাকশালকে বিপ্লব পরিচালনায় সিদ্ধান্ত গ্রহণ পরিষদরূপে গঠন করা হয়েছিল।

দ্বিতীয় বিপ্লব শক্তিশালী অর্থনৈতিক ও প্রশাসনিক সংস্কার সহ একটি সমাজতান্ত্রিক বাংলাদেশের দিকে এক ধাপ এগিয়ে ছিল, এটি অন্যান্য সমসাময়িক বিশ্বের সমাজতান্ত্রিক বিপ্লবগুলোর চেয়ে অনেকাংশে আলাদা ছিল। এতে সমাজ পরিবর্তনের চেয়ে কিছু রাজনৈতিক সংস্কারের লক্ষ্য অর্জন অধিক গুরুত্বপূর্ণ ছিল।

দ্বিতীয় বিপ্লবের মাধ্যমে শোষণমুক্ত সমাজ গঠনের সুস্পষ্ট বর্ণিত চারটি উদ্দেশ্য ছিল:
দুর্নীতির মূলোৎপাটন করা
কৃষি ও শিল্পখাতে উৎপাদন বৃদ্ধি করা
জনসংখ্যা বৃদ্ধি নিয়ন্ত্রণ করা
জাতীয় ঐক্য গড়ে তোলা

টীকা

তথ্যসূত্র 

মতবাদ
রাজনৈতিক আদর্শ
শেখ মুজিবুর রহমান
নামীয় রাজনৈতিক মতাদর্শ
বাঙালি জাতীয়তাবাদ
বাংলাদেশে রাজনৈতিক আন্দোলন
সমাজতন্ত্রের ধরন